Կինոն մեր ցավոտ կողմն է, բաց վերքը, որի դեղ-դարմանը դեռ չենք գտել։ Սովետի փլուզումից 30 տարի է անցել, բայց կինոյի քաղաքականություն դեռ չունենք։ Փորձերը, փնտրտուքները շարունակվում են նաև այսօր։ Կինոոլորտի կարգավորման նոր մոտեցումներ ենք սպասում մշակույթի նախարարությունից՝ ակնկալելով, որ կձևավորվի պետական քաղաքականություն, ու ռազմավարական այս ասպարեզը կսկսի շնչել։ Կինոգետ Րաֆֆի Մովսիսյանը մշակույթի նախարարի խորհրդական դարձավ Հայաստանի նոր իշխանությունների օրոք։ Ուրեմն եթե մեր կինոյի ասպարեզում փոփոխություններ լինեն, ենթադրելի է, որ նրա խորհուրդներն էլ են հիմք ծառայելու։ Այս պահին չգիտենք՝ խոսքն ինչ փոփոխությունների մասին է, որովհետև ձեռքներիս դեռ առարկայական նյութ չունենք։ Այնուամենայնիվ, երիտասարդ կինոգետի կարծիքները, դդիրքրոշումն ու կինոյի հետ նրա նախնական ու հետագա առնչությունները հետարքրել են kinoashkharh.am-ին։